**Orsayn taidemuseo** tai **Musée d’Orsay** on taidemuseo Pariisissa Ranskassa. Sen kokoelmiin kuuluu pääasiassa ranskalaista taidetta vuosilta 1848–1914.

Museo sijaitsee Seinejoen eteläisellä rannalla Pariisin seitsemännessä kaupunginosassa (arrondissement). Rakennus valmistui vuonna 1900 alun perin rautatieasemaksi, jonka suunnitteli Victor Laloux. Tällöin se tunnettiin nimellä Gare d’Orsay. Sinne johtanut rautatie kulki Pariisin keskustassa useita kilometrejä tunnelissa Seinen eteläpuolisten rantakatujen alla, ja nyttemmin se on muutettu osaksi RER-esikaupunkiradan linjaa C. Alkuperäinen asema suljettiin jo vuonna 1939, mutta sen vieressä on nykyisin RER-linjan asema nimeltä Musée d’Orsay.

Kauan suljettuna ollut asema avattiin museona joulukuussa 1986 italialaisen arkkitehti Gae Aulentin suunnittelemana. Muut pariisilaiset taidemuseot, kuten Louvre, Musée du Jeu de Paume ja Pompidou-keskus, siirsivät sinne kokoelmiaan.

Museolla on ainutlaatuinen kokoelma ranskalaista impressionismia. Siellä voi nähdä muun muassa Édouard Manet’n, Claude Monet’n, Paul Cézannen, Edgar Degas’n, Gustave Courbet’n, Pierre-Auguste Renoirin, Auguste Rodinin ja Vincent van Goghin taideteoksia.

Postikorttimyynnin perusteella museon suosituin teos on Pierre-Auguste Renoirin *Bal du moulin de la Galette* vuodelta 1876 ja toiseksi suosituin Gustave Courbet’n *Maailman alkuperä* vuodelta 1866.

Maalauksia Musée d’Orsayn kokoelmissa
-------------------------------------

* Paul Cézanne, Les Joueurs de cartes (5. versio), n. 1894–1895.Paul Cézanne, *Les Joueurs de cartes* (5. versio), n. 1894–1895.
* Paul Cézanne, Omenoita ja appelsiineja, noin 1899.Paul Cézanne, *Omenoita ja appelsiineja*, noin 1899.
* Gustave Courbet, Maailman alkuperä, 1866.Gustave Courbet, *Maailman alkuperä*, 1866.
* Edgar Degas, Absintti (L’absinthe), 1876.Edgar Degas, *Absintti* (*L’absinthe*), 1876.
* Albert Edelfelt, Louis Pasteurin muotokuva, 1885.Albert Edelfelt, *Louis Pasteurin muotokuva*, 1885.
* Paul Gauguin, Omakuva ja keltainen Kristus, 1889.Paul Gauguin, *Omakuva ja keltainen Kristus*, 1889.
* Vincent van Gogh, Omakuva, 1889.Vincent van Gogh, *Omakuva*, 1889.
* Édouard Manet, Aamiainen ruohikolla, 1863.Édouard Manet, *Aamiainen ruohikolla*, 1863.
* Édouard Manet, Berthe Morisot’n muotokuva, 1872.Édouard Manet, *Berthe Morisot’n muotokuva*, 1872.
* Claude Monet, Le portail, soleil matinal (Harmonie bleue), 1893.Claude Monet, *Le portail, soleil matinal (Harmonie bleue)*, 1893.
* Pierre-Auguste Renoir, Alphonsine Fournaisen muotokuva, 1879.Pierre-Auguste Renoir, *Alphonsine Fournaisen muotokuva*, 1879.
* Pierre-Auguste Renoir, Tanssiaiset Moulin de la Galettessa, 1876.Pierre-Auguste Renoir, *Tanssiaiset Moulin de la Galettessa*, 1876.

Musée d’Orsay Seinen varrella.

Lähteet
-------

1. ↑  Lehtonen, Veli-Pekka: Yksi maailman tärkeimmistä museoista hankki Akseli Gallen-Kallelan Palokärki-teoksen *Helsingin Sanomat*.  23.1.2020. Sanoma Oy. Viitattu 29.1.2020.
2. ↑  Wainwright, Oliver: Gae Aulenti obituary, Italian architect and designer who created the Musée d'Orsay from a railway station, The Guardian 5.11.2012. Viitattu 25.10.2015.
3. ↑  Mark Hutchinson: The history of 'The Origin of the World'  8.8.2007. Times Online. Viitattu 13.6.2008. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Orsayn taidemuseo**.
* Virallinen sivu (ranskaksi) (englanniksi)
* Insecula: Virtuaalinen vierailu Musée d’Orsayssa (Arkistoitu – Internet Archive) (ranskaksi)